ମୁମ୍ବାଇଃ ସୁପରଷ୍ଟାର ଅକ୍ଷୟ କୁମାରଙ୍କ ଆକ୍ସନ, ଥ୍ରିଲର ଡ୍ରାମା ଫିଲ୍ମ 'ବଚ୍ଚନ ପାଣ୍ଡେ'କୁ ନେଇ ଉତ୍ସାହିତ ସମସ୍ତେ । ଗତ ବର୍ଷ ଫିଲ୍ମର ସୁଟିଂ ଆରମ୍ଭ କରିଥିଲେ ମେକର୍ସ । ଆଉ ସୋମବାର ଫିଲ୍ମର ସୁଟିଂ ଶେଷ କରିଛନ୍ତି ଫିଲ୍ମର ଅଭିନେତ୍ରୀ କିର୍ତ୍ତୀ ସାନନ । ଏହି ଅବସରରେ ସେ ସୋସିଆଲ ମିଡିଆରେ ଏକ ଫଟୋ ସେୟାର କରି ଜଣାଇଛନ୍ତି ମନ କଥା ।
ପ୍ରକାଶ ଥାଉକି 'ବଚ୍ଚନ ପାଣ୍ଡେ'ର ନିର୍ଦ୍ଦେଶନା ଦାୟିତ୍ବ ଫରହାଦ୍ ସାମଜି କରୁଥିବା ବେଳେ ଅକ୍ଷୟ ଜଣେ ଗ୍ୟାଙ୍ଗଷ୍ଟର ଭୂମିକାରେ ଅଭିନୟ କରନ୍ତି ଯିଏ ଅଭିନେତା ହେବାକୁ ଇଚ୍ଛା କରୁଥିବାବେଳେ କ୍ରିତି ଜଣେ ସାମ୍ବାଦିକା ଭୂମିକାରେ ନଜର ଆସିବେ । ଏହି ଦୁଇ ଷ୍ଟାରଙ୍କ ବ୍ୟତୀତ ବି-ଟାଉନର ସର୍କିଟ ଅର୍ଶଦ ୱାରସୀ ମଧ୍ୟ ମୁଖ୍ୟ ଭୂମିକାରେ ଦେଖାଯିବେ ।
